Vanndirektivet

Vanndirektivet (Europaparlamentets og rådets direktiv 2000/60/EG) er et EU-direktiv som legger rammene for forvaltningen av vann. Det er innlemmet i EØS-avtalen og dermed forpliktende også for Norge. 

 Virkeområde 
Direktivet omfatter alt ferskvann (overflatevann og grunnvann) samt kystvannet (en nautisk mil utenfor grunnlinjen). Direktivets mål er at alle vannforekomster minst skal opprettholde eller oppnå «god tilstand», kjemiske og økologisk, i tråd med nærmere angitte kriterier. 

 Klassifikasjonssystem 
Et eget klassifiseringssystem for ulike vanntyper definerer grensene mellom de fem klassene «svært god», «god», «moderat», «dårlig» og «svært dårlig». Grensen mellom «god» og «moderat» definerer miljømålet for vannforekomsten. Utgangspunktet for klassifiseringssystemet er naturtilstanden (uten menneskelig påvirkning). Systemet fastsetter hvor stort avvik fra naturtilstanden som kan aksepteres. Generelt sett vil påvirkning av dyr og planter gjennom utslipp, inngrep og andre aktiviteter være akseptabelt så lenge artssammensetning og individtall kun i liten grad avviker fra det man finner under upåvirkede forhold. EFTAs overvåkingsorgan (ESA) skal overvåke at Norge gjennomfører direktivet ordentlig.

Tiltak for å oppfylle Vanndirektivet
Norge er inndelt i vannregioner for å kunne gjennomføre helhetlige tiltak i vassdragene. Vanndirektivet har fokus på vannforekomstene, deres tilhørende nedbørfelt og hvilke aktiviteter innenfor nedbørfeltet som påvirker vannkvaliteten.

Mål:
Vannkvaliteten i alle vannforekomster skal klassifiseres.
Påvirkninger av vannkvaliteten skal identifiseres.
Tiltaksplaner skal utarbeides for vannforekomster som ikke tilfredsstiller kravene til god vannkvalitet.
Overvåkning av vannforekomstene skal foretas regelmessig.

Vannregioner og vannområder i Norge
Siden 1. januar 2020 er Norge inndelt i ni vannregioner med avrenning til norsk kyst og seks med avrenning til Sverige og/eller Finland. Vannregionene er underinndelt i vannområder etter nedbørfelt.

+Vannregionene Region Vannregionmyndighet VannområderTroms og Finnmark Troms og Finnmark fylkeskommune Indre Varangerfjord og VarangerhalvøyaAlta, Kautokeino, Loppa og StjernøyaSørøya, Seiland og Kvaløya med innlandLakselvvassdraget og PorsangerfjordenMåsøy og MagerøyaNordreisa-KvænangenLyngen-SkjervøyBardu-MålselvSenjaHarstad SalangenLaksefjorden og NordkinnhalvøyaNordland og Jan Mayen Nordland fylkeskommune Sør-SaltenVefsn-/LeirfjordenRødøy/LurøySkjerstadfjordenNord-SaltenOfotfjordenLofotenVesterålenBindalsfjordenRanfjordenTrøndelag Trøndelag fylkeskommune Nea-NidelvaYtre NamdalSøndre FosenOrklavassdragetStjørdalsvassdragetNordre FosenNamsenInnherredGaulavassdragetYtre NamsenMøre og Romsdal Møre og Romsdal fylkeskommune Nordre NordmøreNordre SunnmøreSøre NordmøreSøre SunnmøreRomsdalVestland Vestland fylkeskommune HardangerIndre SognNordfjordNordhordlandSunnfjordSunnhordlandVestVoss-OsterfjordenYtre SognRogaland Rogaland fylkeskommune DalaneHaugalandetJærenRyfylkeAgder Agder fylkeskommune OtraSira-KvinaLygnaMandal-AudnaTovdalNidelvaGjerstad-VegårVestfold og Telemark Vestfold og Telemark fylkeskommune AulivassdragetAust-TelemarkBreiangen vestHorten-LarvikKragerøvassdaragetMidtre TelemarkNumedalslågenSiljan og FarrisvassdragetSkien-GrenlandsfjordenTokke-VinjeInnlandet og Viken Viken fylkeskommune Bunnefjorden med Årungen- og GjærsjøvassdragetLierelvaOsloVeldresØyerenTyrifjordenSimoaRandsfjordenMjøsaMorsaLeira og NitelvaIndre Oslofjord VestHurdalsvassdraget / VormaHallingdalHaldenvassdargetGlomma sør for ØyerenGlommaEnningdalsvassdragetEikerenDrammennselva Bottenviken (norsk del) Bottenhavet (norsk del) Trøndelag fylkeskommune ÅngermanälvenIndalsälvenDalälven Kemijoki (norsk del) Vannregionen har ingen registrerte påvirkninger. Norsk - finsk (norsk del) Troms og Finnmark fylkeskommune  NeidenPasvikTana Tornionjoki/Torneälven (norsk del) Vannregionen har ingen registrerte påvirkninger. Västerhavet (norsk del) Viken fylkeskommune Femund- og Trysilvassdraget (Klarälven)Røgden (Norsälven)ByälvenUpperudsälven

 Referanser 

 Eksterne lenker 
 Vanndirektivet i offisiell norsk oversettelse hos EFTA
 EUs portal om Vanndirektivet
 Miljøstatus i Norge: Vassdrag
 Norges vannregioner
 Vannportalen

Kategori:Verneplan for vassdrag
Kategori:EU-direktiver
Kategori:Vannforvaltning